ઓકે વાતને ટ્રેક પર લાવું… શિયાળાના લગ્ન બાદ ઘણી સ્ત્રીઓને અનાયાસે પ્રેગ્નન્સી રહી જતી હોય છે તો ઘણા દંપત્તિ પ્લાનિંગ પણ કરતા હોય છે. આયુર્વેદ અનુસાર મોટે ભાગે દિવાળી બાદ ૨૦-૩૦ દિવસ સુધી હળવો ખોરાક અને વિરેચન લીધા પછી શ્રેષ્ઠ પ્લાનિંગ કરી શકાય. ચોમાસામાં કરેલું પ્લાનિંગ કદાચ નબળું બાળક લાવી શકે એ અહીં નોંધવું ઘટે. શિયાળામાં પ્લાનિંગના ફાયદા આ રહ્યા: 1.બન્ને (કપલ)ની રોગ પ્રતિકારક શક્તિ આ ઋતુમાં સંપૂર્ણ હોય છે અને ધાતુઓ પણ બળવાન હોય છે 2. શિયાળાના પ્લાનિંગના મોટા ભાગના બાળકો જુન પછી જ જન્મે છે જેથી દાખલ થવામાં બીજા ૬-૮ મહિના રાહ જોવી પડે. આવા બાળકોની બુદ્ધિ શક્તિ તેમની બેચના અન્ય બાળકો કરતા વધુ હોવાની કેમકે તેમની પરિપક્વતા ૬-૮ મહિના વધુ છે.